**ՀԻՄՆԱՎՈՐՈՒՄ**

Հողամասի նպատակային նշանակության փոփոխությանը համաձայնություն տալու մասին որոշման նախագծի

Նաիրի համայնքի ավագանու քննարկմանը ներկայացվող նախագիծը Նաիրի համայնքի Քասախ գյուղում գտնվող, Միհրան Աղասու Հարությունյանին սեփականության իրավունքով պատկանող 07-065-0293-0049 կադաստրային ծածկագրով 0,3795 հա մակերեսով գյուղատնտեսական նշանակության հողամասի նպատակային նշանակությունը բնակավայրերի նշանակության բնակելի կառուցապատման հողերի կատեգորիա փոխադրելու վերաբերյալ է: Հիմք ընդունելով Հայաստանի Հանրապետության համայնքների /բնակավայրերի/ քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի N 1/փ- 184 դրական եզրակացությունը՝ ներկայացված որոշման նախագծով առաջարկվում է փոփոխել հողամասի նպատակային նշանակությունը և արտացոլել այն Քասախ գյուղի գլխավոր հատակագծում:

**ՏԵՂԵԿԱՆՔ**

Հողամասի նպատակային նշանակությունը փոփոխելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

 Միհրան Աղասու Հարությունյանին պատկանող հողամասի նպատակային նշանակությունը փոփոխելու մասին որոշման ընդունումը Նաիրի համայնքի 2023 թվականի բյուջեում ենթադրում է 25486461 դրամ եկամուտների ավելացում: